जापानी रोबोट विज्ञानियों को एक ऐसे कुशाग्र बुद्धि वाले रोबोट को बनाने में सफलता मिल गई है जो औसत बुद्धि वाले छात्र और छात्राओं की तुलना में उनसे अधिक बुद्धि का प्रदर्शन करने में सक्षम है। इस तथ्य का खुलासा तब हुआ जब जापान के एक कॉलेज की हाईस्कूल प्रवेश परीक्षा में औसत बुद्धि वाले विद्यार्थियों की तुलना में रोबोट ने अच्छा प्रदर्शन किया। ‘टो-रोबो’ नामक यह वास्तव में कृत्रिम तीव्र बुद्धि सॉफ्टवेयर (आर्टिफीशियल इन्टेलीजेन्स सॉफ्टवेयर) है। यह प्रवेश परीक्षा अंग्रेज़ी विषय की थी और तो और, पिछले 12 वर्षों में इस रोबोट ने अपने स्कोर को दोगुना करके प्रदर्शित किया है। इस रोबोट को बनाने वाले शोधकर्ताओं को आशा है कि निकट भविष्य में शीघ्र ही यह रोबोट टोकियो विश्वविद्यालय की प्रवेश परीक्षा में भी सफल प्रदर्शन करेगा। टोकियो यूनिवर्सिटी जापान की सर्वाधिक प्रतिष्ठित यूनिवर्सिटी है। जापान में हाईस्कूल में अंग्रेज़ी सेक्शन में जापानी विद्यार्थियों का औसत स्कोर 93ण्1 था जबकि इसी सेक्शन में रोबो का स्कोर 95 था। जापान की इस रोबोट को विकसित कर रही कम्पनी का नाम ‘निप्पोन टेलीग्राफ एंड टेलीफोन’ है। इस प्रोजेक्ट पर 2011 में कार्य का प्रारंभ हुआ था। बनाने वाले का निश्चित मत है कि ये रोबोट मनुष्यों के कार्य में पूरक की भूमिका निभायेंगे और जापान को उत्तरोत्तर प्रगति पथ पर ले जाने की महत्वपूर्ण भूमिका निभायेंगे। जापान का यह कदम निश्चित रूप से स्वागत योग्य है ।